ພວກມືປືນ ​ບໍ່​ຊາບ​ຝ່າຍ ເປີດສາກຍິງ​ ສັງຫານ ຕຳຫຼວດ 5 ຄົນ ຢູ່ທີ່ແຫຼມ Sinai ຂອງອີຈິບ
ກະຊວງພາຍ​ໃນ ​ຂອງ​ອີ​ຈິບກ່າວວ່າ ຕຳຫຼວດອີກ 3 ຄົນ ຍັງ​ໄດ້ຮັບບາດເຈັບ ໃນການໂຈມຕີ ເມື່ອແລງ ວັນພຸດວານນີ້ ຢູ່ໃຈກາງເມືອງ El-Arish ໃນແຫຼມ Sinai.
ພວກມືປືນທີ່ບໍ່ຊາບຝ່າຍ ເປີດສາກຍິງເຂົ້າໃສ່ປ້ອມຍາມແຫ່ງໜຶ່ງ ຢູ່ໃນແຫຼມ Sinai ທີ່ວຸ້ນວາຍຂອງອີຈິບ ໂດຍໄດ້ສັງຫານເຈົ້າໜ້າ ທີ່ຕຳຫຼວດ 5 ຄົນ ອີງຕາມກະຊວງພາຍໃນຂອງປະເທດ ກະຊວງພາຍໃນຂອງອີຈິບກ່າວວ່າ ຕຳຫຼວດອີກ 3 ຄົນຍັງໄດ້ຮັບ ບາດເຈັບ ໃນການໂຈມຕີເມື່ອຕອນແລງວັນພຸດວານນີ້ ຢູ່ໃຈກາງ ເມືອງ El-Arish ຊຶ່ງເປັນເມືອງໃຫຍ່ທີ່ສຸດໃນແຫຼມ Sinai ຍັງບໍ່ມີຜູ້ໃດ ອ້າງເອົາຄວາມຮັບຜິດຊອບເທື່ອ ໃນການໂຈມຕີ ດັ່ງກ່າວ ອີຈິບ ໄດ້ຕໍ່ສູ້ກັບການກໍ່ກະບົດ ຕັ້ງແຕ່ພວກທະຫານໄດ້ຂັບໄລ່ ປະທານາທິບໍດີ Mohammed Morsi ທີ່ນິຍົມສາສະໜາອິສລາມຢ່າງເຄັ່ງຄັດເມື່ອປີ 2013 ເປັນຕົ້ນມາ ກຸ່ມໜຶ່ງທີ່ເປັນ ເຄືອຂ່າຍກັບກຸ່ມລັດອິສລາມ ໄດ້ອ້າງເອົາຄວາມຮັບຜິດຊອບໃນການໂຈມຕີ ຫຼາຍຄັ້ງ ທີ່ຜ່ານມາ ການໂຈມຕີຄັ້ງຫຼ້າສຸດນີ້ ມີຂຶ້ນໃນບໍ່ເທົ່າໃດມື້ ກ່ອນວັນຄົບຮອບ 5 ປີ ໃນວັນຈັນຈະມານີ້ີ້ ໃນການລຸກຮືຂຶ້ນຂອງປະຊາຊົນອີຈິບເພື່ອໂຄ່ນລົ້ມອະດີດປະທານາທິບໍດີ Hosni Mu- barak ທີ່ດຳລົງຕຳແໜ່ງກ່ອນໜ້າທ່ານ Mosi